**กิตติกรรมประกาศ**

วิทยานิพนธ์ฉบับนี้สำเร็จลงได้ด้วยความกรุณาอย่างยิ่งจาก ผู้ช่วยศาสตราจารย์   
ว่าที่ ร.ต. ดร.อรัญ ซุยกระเดื่อง อาจารย์ที่ปรึกษาวิทยานิพนธ์หลัก ผู้ช่วยศาสตราจารย์   
ดร.ปิยะธิดา ปัญญา อาจารย์ที่ปรึกษาวิทยานิพนธ์ร่วม ที่กรุณาให้คำปรึกษาและแนะแนวทาง  
ที่ถูกต้อง ช่วยเหลือและแก้ไขข้อบกพร่องต่าง ๆ ติดตามความก้าวหน้าของวิทยานิพนธ์อย่างใกล้ชิดด้วยความห่วงใย ตลอดจนเป็นแบบอย่างที่ดีแก่ผู้วิจัยเสมอมา ทำให้การศึกษาวิจัยครั้งนี้สำเร็จลุล่วงและสมบูรณ์ ผู้วิจัยรู้สึกประทับใจและซาบซึ้งในความกรุณาของท่านเป็นอย่างยิ่ง   
จึงขอกราบขอบพระคุณเป็นอย่างสูงไว้ ณ โอกาสนี้

ขอกราบขอบพระคุณ ผู้ช่วยศาสตราจารย์ ดร.ไพศาล วรคำ ประธานกรรมการสอบวิทยานิพนธ์ และ ผู้ช่วยศาสตราจารย์ ดร.จิระพร ชะโน กรรมการสอบวิทยานิพนธ์ ที่กรุณา  
ให้ความรู้ ให้คำปรึกษา ตรวจแก้ไขและวิจารณ์ผลงาน ทำให้วิทยานิพนธ์มีความสมบูรณ์ ผู้ช่วยศาสตราจารย์ ดร.กนกพร ทองสอดแสง ดร.เยาวเรศ ก้านมะลิ ดร.ชนิตา สุ่มมาตย์ ดร.ปาริดา เฉลิม นายแพทย์ปิยพงศ์ รัตนอาภา ดร.ใจเพชร กล้าจน กรุณาให้ความอนุเคราะห์ในการตรวจสอบคุณภาพเครื่องมือวิจัยและให้คำปรึกษา พระครูสุวรรณโชติ พระครูธรรมโชติ เจ้าหน้าที่ฝ่ายส่งเสริมสุขภาพโรงพยาบาลสุวรรณภูมิ และคณะผู้อำนวยการโรงพยาบาลส่งเสริมสุขภาพตำบล อำเภอสุวรรณภูมิ จังหวัดร้อยเอ็ดทุกคน วิทยากร รวมทั้งผู้สูงอายุและผู้ดูแลผู้สูงอายุ ตลอดทั้งผู้เข้าสังเกตการวิจัยทุกท่านที่ให้ความร่วมมือด้วยดี

ขอขอบใจคุณสุภาพ โคตรทอง ผู้เป็นภรรยา คุณอาจารี สถานเมือง คุณธัญยธรณ์   
โคตรทอง ผู้เป็นบุตรที่เป็นกำลังใจและอยู่เคียงข้างจนได้มาของงานวิจัยในครั้งนี้ ความสำเร็จของการวิจัยนอกจากเป็นความสำเร็จของผู้วิจัยที่ได้มีผลงานวิจัยอันเป็นมรดกล้ำค่าแล้ว ยังนับว่าเป็นความภูมิใจของตระกูล “โคตรทอง” อีกด้วย

ขอขอบใจเพื่อน ๆ นักศึกษาปริญญาเอกสาขาวิจัยและประเมินผลการศึกษา ของมหาวิทยาลัยราชภัฎมหาสารคามทุกท่าน โดยเฉพาะรุ่นที่ 2 ที่เป็นกัลยาณมิตรเกื้อกูลซึ่งกันและกันมาตลอด

คุณค่าและประโยชน์ใด ๆ ที่เกิดจากวิทยานิพนธ์ฉบับนี้ ผู้วิจัยขอมอบเป็นการกตัญญูกตเวทิตาแด่บุพการี บูรพาจารย์ และผู้มีพระคุณทุกท่านทั้งในอดีตชาติและปัจจุบันชาติ ที่ทำให้ผู้วิจัยเป็นผู้มีการศึกษาและประสบความสำเร็จมาจนตราบเท่าทุกวันนี้

พิเชษฐพงษ์ โคตรทอง